- Man må være en stein om man ikke lar seg berøre
- Man må jo være en stein om man ikke lar seg berøre av slike historier. Dette var sårbare ungdommer, som var tatt ut av sine familier av staten. At de deretter skal oppleve slike overgrep og overtramp gjør dypt inntrykk, sier statsråden til VG Nett. Fredag skrev VG om de tidligere barnevernsbarna som forteller at de ble tatt med ut i villmarken av marinejegere, forsøkt kvalt og truet med at de aldri ville få komme tilbake. I dagens papirutgave av VG forteller Lars-Marius Sivertsvik (34) sin historie om hvordan han ble tatt med på opp til to uker lange disiplineringsturer med eks-marinejegere.I går kveld kunne VG fortelle at Barne- ungdoms- og familiedirektoratet (Bufdir) bekrefter at hans historie ikke er et enkelttilfelle. - Historien som VG beskriver er i stor grad dekkende også for andre søkeres opplevelser, sier Merete Wickman, leder for rettferdsvederlagsseksjonen i Bufdir, som utreder søknadene. I alt har 21 tidligere barnevernsbarn de siste to årene søkt om erstatning etter disiplineringsturer de ble utsatt for eller truet med på 1990-tallet i regi av private barnevernsinstitusjoner, i tillegg til andre kritikkverdige forhold. - Jeg hadde tidligere ikke hørt om slike turer, selv om jeg har hørt mye om ulike former for avstraffelse som ble brukt i barnevernet på denne tiden. Derfor er jeg ikke nødvendigvis overrasket. Men vi må lære av dette slik at det aldri gjentar seg, fortsetter Thorkildsen.I erstatningssøknadene, som behandles av Bufdir, forteller de 21 tidligere barnevernsbarna i sine forskjellige søknader om hva som skal ha skjedd på turene:Barne- og likestillingsministeren tror mye av grunnen til at turene kunne finne sted var manglende krav til kvalitet i institusjonene og syn på hva som var god faglig metode. - Det var mangel på offentlige barnevernsplasser, noe som gjorde at fremveksten av de private ble veldig brå. I tillegg var det ikke gode nok krav til kvalitet, manglende tilsyn og et syn på bruk av straff som man nå har tatt et oppgjør med, sier Thorkildsen. - Vi har fått flere lovendringer på 2000-tallet som erkjenner at det tidligere har vært en svikt og for dårlig kontroll i barnevernet, sier hun.Etter at Befring-utvalget leverte sin stortingsmelding - som etablerte uttrykket om at «det var lettere å starte barnevernsinstitusjon, enn ei pølsebu» - i 2000 ble det gjort flere tiltak for å få bedre kontroll over barnevernet: * Alle institusjoner ble samlet under et statlig barnevern og Bufdir ble opprettet i 2004 * Man laget en kvalitetsforskrift og en ny statlig godkjenningsordning for institusjoner * Man fikk nye for unge med store atferdsvansker * Opprettet en erstatningsordning for de som hadde blitt utsatt for overgrep - Noe av det viktigste vi gjør i dag er å sikre åpenhet og innsikt i barnevernet. Samt at barna selv blir hørt om hva som fungerer og ikke, sier Bufdir-direktør Trommald.Trommald opplyser om at tidligere barnevernsbarn som har blitt utsatt for disiplineringsturer kan søke om erstatning til Statens sivilrettsforvaltning - slik 21 altså allerede har gjort. - Rettferdsvederlag er en kompensasjon som kan innvilges på grunnlag av en skjønnsmessig vurdering, uten at det foreligger rettslig grunnlag for erstatning. Dersom forholdet er straffbart kan det også søkes om voldsoffererstatning. Det finnes det i tillegg enkelte kommunale oppreisningsordninger for omsorgssvikt og overgrep i barnevernsinstitusjoner som dekker denne tidsperioden, sier Trommald. Statsråd Inga Marte Thorkildsen synes det er vanskelig å svare på om barnevernsbarna som ble tatt med på disiplineringsturer i regi av barnevernet burde få en særskilt oppfølging som gruppe. - Det er Bufdir som utreder og innstiller erstatningssakene for Stortinget. Jeg er ikke i stand til å si om man burde løfte ut grupper basert på enkeltmetoder, for det er mange som har blitt utsatt for ulike former for omsorgssvikt og overgrep i barnevernet. Det kan på sikt føre til at man må innføre en rekke spesialiserte erstatningsordninger, så derfor tror jeg det er klokt å være tilbakeholden på dette, sier Thorkildsen.
Barne- og likestillingsminister Inga Marte Thorkildsen kjente ikke til barnevernets disiplineringsturer på 1990-tallet.